Document ID: 31997R2601

KOMISSION ASETUS (EY) N:o 2601/97,
annettu 17 päivänä joulukuuta 1997,
varauksen tekemisestä kohtuuttomien tilanteiden ratkaisemiseksi neuvoston asetuksen (ETY) N:o 404/93 30 artiklan mukaisesti vuonna 1998
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 18 ja 30 artiklan,
sekä katsoo, että asiassa C-68/95 26 päivänä marraskuuta 1996 antamassaan tuomiossa Euroopan yhteisöjen tuomioistuin vahvisti, että asetuksen (ETY) N:o 404/93 30 artiklassa annetaan komissiolle toimivalta säännellä, ja tarpeen mukaan edellytetään sen sääntelevän kohtuuttomia tilanteita, jotka johtuvat siitä, että kolmansien maiden banaanien tai muiden kuin perinteisten AKT-banaanien tuojat joutuvat vaikeuksiin, jotka uhkaavat niiden toimintaa, sen vuoksi että niille on myönnetty poikkeuksellisen pieni kiintiö kyseisen asetuksen 19 artiklan 2 kohdan nojalla huomioon otettavien viitevuosien perusteella, edellyttäen että nämä vaikeudet johtuvat siirtymisestä ennen asetuksen voimaantuloa voimassa olleista kansallisista järjestelmistä yhteiseen markkinajärjestelyyn eivätkä johdu kyseisten toimijoiden huolimattomuudesta,
tämän tuomion seurauksena jotkut toimijat ovat toimittaneet kohtuuttomaan tilanteeseen vedoten komissiolle hakemuksia lisäosuuksista; jotta nämä tuomioistuimen päätöksestä ilmenevien periaatteiden mukaan perustelluilta vaikuttavat hakemukset voitaisiin hyväksyä, olisi tehtävä varaus, joka lisätään myöhemmin asetuksen (ETY) N:o 404/93 18 artiklan mukaisesti vuonna 1998 käytettävissä olevaan kolmansien maiden ja muiden kuin perinteisten AKT-banaanien tuonnissa sovellettavaan tariffikiintiön määrään; 20 000 tonnin määrän varaaminen näyttää komissiolle toimitettujen hakemusten nojalla perustellulta;
banaanin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tehdään 20 000 tonnin varaus erityistoimenpiteiden toteuttamiseksi neuvoston asetuksen (ETY) N:o 404/93 30 artiklan mukaisesti niiden kohtuuttomien tilanteiden ratkaisemiseksi, joihin jotkut toimijat ovat joutuneet banaanialan yhteisen markkinajärjestelyn voimaantulon seurauksena. Tämä varaus lisätään edellä mainitun asetuksen 18 artiklan mukaisesti vuonna 1998 käytettävissä olevaan kolmansien maiden ja muiden kuin perinteisten AKT-banaanien tuonnissa sovellettavaan tariffikiintiön määrään.
2 artikla
Tämä asetus tulee voimaan 1 päivänä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1997.

Labels: 3
17
6